
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 715 


20 Αυγούστου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση αλλογενούς αλλοδαπής. 1 

Πολιτογράφηση αλλογενούς αλλοδαπής. 2 

Πολιτογράφηση ομογενών αλλοδαπών. 3 

Καθορισμός αποδοχών του Προέδρου, των Αντιπροέ¬ 
δρων και των μελών του Διοικητικού Συμβουλίου της 

Επιτροπής Κεφαλαιαγοράς. 4 

Καθορισμός τμημάτων οδών ως εθνικών ή επαρχιακών 

και χαρακτηρισμός κλάδων κόμβων . 5 

Συγκρότηση Επιτροπής Αναθεώρησης του Κώδικα 
Οδικής Κυκλοφορίας, βάσει του άρθρου 8 παρ. 9 

του Ν. 2366/95 (Α’ 256) . 6 

Σύσταση Δημοτικής επιχείρησης με την επωνυμία «Δη¬ 
μοτικό Κέντρο Επαγγελματικής Κατάρτισης Λαυ¬ 
ρίου» στο Δήμο Λαυρεωτικής . 7 

Ίδρυση Κέντρου Τεχνικής - Επαγγελματικής Κατάρτι¬ 
σης (ΚΕΤΕΚ) στην πόλη της Φλώρινας . 8 

Ίδρυση τμημάτων του τομέα συνεχιζόμενης επαγ/κής 
κατάρτισης στις εκπαιδευτικές μονάδες του 
ΟΑΕΔ . 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ 42569/11705 (1) 

Πολιτογράφηση αλλογενούς αλλοδαπής. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 


Με τη Φ 42569/11705/8.8.1996 απόφαση του Υφυ¬ 
πουργού Εσωτερικών Δημ. Διοίκησης και Αποκ/σης, έγινε 
δεκτή η από 20.1.1995 αίτηση πολιτογράφησης της αλλο¬ 
γενούς αλλοδαπής ΜΕΛΑΝΙ ΧΡΙΣΤΙΝΑΣ του Νατάλε γεν. 
στην Ιταλία το 1963, για την απόκτηση της Ελληνικής Ιθα¬ 
γένειας. 

Αθήνα, 8 Αυγούστου 1996 

Ο ΥΦΥΠΟΥΡΓΟΣ 

Γ. ΜΩΡΑΪΥΗΣ 


Αριθ. Φ. 12047/10815 (2) 

Πολιτογράφηση αλλογενούς αλλοδαπής. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 

Με τη Φ 12047/10815/9.8.1996 απόφαση απόφαση 
του Υφυπουργού Εσωτερικών Δημ. Διοίκησης και Αποκ/ 
σης, έγινε δεκτή η από 19.3.1990 αίτηση πολιτογράφη¬ 
σης της αλλογενούς αλλοδαπής ΚΑΜΠΟΥΡΗ Μαρίας, χή¬ 
ρας Ηλία το γένος Κιρχή Σταματίου γεν. το έτος 1922 στην 
Α. Θράκη, για την απόκτηση της Ελληνικής Ιθαγένειας. 

Αθήνα, 9 Αυγούστου 1996 

Ο ΥΦΥΠΟΥΡΓΟΣ 

Γ. ΜΩΡΑΪΤΗΣ 
-♦- 

Αριθ. Φ. 1208/5932 κ.α. (3) 

Πολιτογράφηση αομογενών αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 

1. Με τη Φ.1208/5932/8.8.1996 απόφαση του Υφυ¬ 
πουργού Εσωτερικών Δημ. Διοίκησης και Απ/σης, έγινε 
δεκτή η από 20.3.1995 αίτηση πολιτογράφησης της ομο¬ 
γενούς αλλοδαπής ΣΕΡΤΖΙΟ Κλεοπάτρα σύζ. ΤΖΙΟΥ- 
ΖΕΠΠΕ το γένος ΜΕΣΣΗΝΕΖΗ Ναπολέοντα, που γεννή¬ 
θηκε το έτος 1934 στα Χανιά, για την απόκτηση της Ελλη¬ 
νικής ιθαγένειας. 

2. Με τη Φ.5300/3415/8.8.1996 απόφαση του Υφυ¬ 
πουργού Εσωτερικών Δ.Δ. & Αποκ/σης, έγινε δεκτή η από 
3.2.92 αίτηση πολιτογράφησης της ομογενούς αλλοδα¬ 
πής ΠΕΤΤΕΜΕΡΙΔΟΥ Γεωργούλα (Μονάχή Γλυκερία) του 
Ιωάννη και της Μυροφόρας γεν. το 1948 στην Κύπρο, για 
την απόκτηση της Ελληνικής Ιθαγένειας. 

3. Με τη Φ. 29978/9544/8.8.1996 απόφασης του Υφυ¬ 
πουργού Εσωτερικών Δ.Δ. & Αποκ/σης, έγινε δεκτή η από 
22.4.1993 αίτηση πολιτογράφησης της ομογενούς αλλο¬ 
δαπής ΜΙΧΑΗΛΙΔΟΥ Ειρήνης σύζ. θεοδώρου γεν. το έτος 
1941 στην Κύπρο για την απόκτηση της Ελληνικής ιθαγέ¬ 
νειας. 

4. Με τη Φ.15869/8929/8.8.1996 απόφαση του Υφυ¬ 
πουργού Εσωτερικών, Δ.Δ. & Αποκ/σης, έγινε δεκτή η 
από 19.9.1991 αίτηση πολιτογράφησης του ομογενούς 
αλλοδαπού ΓΚΟΥΡΔΟΥΚΗ Ηρακλή του Σπυρίδωνα που 

γεννήθηκε το έτος 1930 στη Β. Ήπειρο για την απόκτηση 
της Ελληνικής ιθαγένειας. 

5. Με τη Φ.32426/10204/8.8.1996 απόφαση του Υφυ¬ 
πουργού Εσωτερικών Δ.Δ. & Αποκ/σης, έγινε δεκτή η από 

1.6.1993 αίτηση πολιτογράφησης της ομογενούς αλλο¬ 
δαπής ΠΑΣΠΑΛΙΔΗ Ιωάννα σύζ. Στυλιανού που γεννήθηκε 
το έτος 1941 για την απόκτηση της Ελληνικής ιθαγένειας. 

6. Μετη Φ.33086/10202/8.8.1996απόφαση του Υφυ¬ 
πουργού Εσωτερικών Δ.Δ. & Αποκ/σης, έγινε δεκτή η από 
2.7.93 αίτηση πολιτογράφησης της ομογενούς αλλοδα¬ 
πής ΚΟΛΟΣΟΓΛΟΥ Αννα - Ζανέτ σύζ. Γεωργίου γενν. το 
έτος 1943 για την απόκτηση της Ελληνικής ιθαγένειας. 

7. Με τη Φ.33101/10450/8.8.1996 απόφαση του Υφυ¬ 
πουργού Εσωτερικών, Δ.Δ. & Αποκ/σης, έγινε δεκτή η 
από 5.7.1993 αίτηση πολιτογράφησης του ομογενούς αλ¬ 
λοδαπού ΧΡΙΣΤΟΔΟΥΛΟΥ Παύλου - Σάββα του Χαραλά- 
μπους και της Μαρίας για την απόκτηση της Ελληικής ιθα¬ 
γένειας. 

8. Με τη Φ.34762/9133/8.8.1996 απόφαση του Υφυ¬ 
πουργού Εσωτερικών Δ.Δ. & Αποκ/σης, έγινε δεκτή η από 

1.10.1993 αίτηση πολιτογράφησης του ομογενούς αλλο¬ 
δαπού ΠΑΝΑΓΙΩΤΙΔΗ Ιωάννη του Αποστόλου και της Σο¬ 
φίας γεν. το έτος 1947 στην Κων/πολη για την απόκτηση 
της Ελληνικής ιθαγένειας. 

9. Με τη Φ.35421/9477/8.8.1996 απόφαση του Υφυ¬ 
πουργού Εσωτερικών, Δ.Δ. & Αποκ/σης, έγινε δεκτή η 
από 9.11.1993 αίτηση πολιτογράφησης του ομογενούς 
αλλοδαπού ΤΣΙΤΣΕΚΑ Νικολάου του θεοδώρου και της 
Ελένης γεν. το 1952 στην Κωνσταντινούπολη, για την 
απόκτηση της Ελληνικής ιθαγένειας. 

10. Με τη Φ.35793/10819/8.8.1996 απόφαση του 
Υφυπουργού Εσωτερικών Δ.Δ. & Αποκ/σης, έγιναν δε¬ 
κτές οι από 10.12.1993 αιτήσεις πολιτογράφησης των 
ομογενών αλλοδαπών ΚΩΣΤΟΠΟΥΛΟΥ Νικολάου του 
Κων/νου γεν. το έτος 1926 και της συζ. του Κων/νας γεν. 
το έτος 1929 για την απόκτηση της Ελληνικής ιθαγένειας. 

11. Με τη Φ. 36331/9760/8.8.1996 απόφαση του 
Υφυπουργού Εσωτερικών, Δ.Δ. & Αποκ/σης, έγινε δεκτή 
η από 4.8.1994 αίτηση πολιτογράφησης των ομογενών 
αλλοδαπών ΚΑΖΑΓΚΑ Κυριάκου του Γεωργίου και της 
Ελισάβετ που γεννήθηκε το έτος 1939 στην Κύπρο και 
της συζύγου του Σωτηρούλας που γεννήθηκε στην Κύπρο 
το έτος 1942 για την απόκτηση της Ελληνικής Ιθαγένειας. 

12. Με τη Φ. 37871/6535/8.8.1996 απόφαση του 
Υφυπουργού Εσωτερικών Δ.Δ. & Αποκ/σης, έγινε δεκτή η 
από 8.3.1994 αίτηση πολιτογράφησης των ομογενών αλ¬ 
λοδαπών ΜΠΑΣΜΑΤΖΙΛΑΡ Θεμιστοκλή του Αριστείδη και 
της Ιωάννας που γεννήθηκε στην Κων/λη το έτος 1945 για 
την απόκτηση της Ελληνικής ιθαγένειας. 

13. Με τη Φ.38519/11731/8.8.1996 απόφαση του 
Υφυπουργού Εσωτερικών Δ.Δ. & Αποκ/σης, έγινε δεκτή η 
από 13.4.1994 αίτηση πολιτογράφησης του ομογενούς 
αλλοδαπού ΜΑΥΡΙΔΗ Κων/νου του Γεωργίου και της 
Αποστολίας που γεννήθηκε στην Κων/πολη το έτος 1927 
και της συζύγου του Αικατερίνης που γεννήθηκε στην 
Κων/πολη το έτος 1932 για την απόκτηση της Ελληνικής 
ιθαγένειας. 

14. Με τη Φ.40014/4464/8.8.1996 απόφαση του Υφυ¬ 
πουργού Εσωτερικών Δ.Δ. & Αποκ/σης, έγινε δεκτή η από 

19.7.1994 αίτηση πολιτογράφησης της ομογενούς αλλο¬ 
δαπής ΑΡΑΙΤΣΟΠΟΥΛΟΥ Ειρήνη χα Βασιλείου που γεν¬ 


νήθηκε το έτος 1922 στην Κων/πολη για την απόκτηση 
της Ελληνικής ιθαγένειας. 

15. Με τη Φ. 40117/12338/8.8.1996 απόφαση του 
Υφυπουργού Εσωτερικών Δ.Δ. & Αποκ/σης, έγινε δεκτή η 
από 13.7.1994 αίτηση πολιτογράφησης του ομογενούς 
αλλοδαπού ΚΑΡΑΤΖΑΛΙΔΗ Μιχαήλ του Μάρκου και της 
Αναστασίας που γεννήθηκε στην Κων/πολη το έτος 1925 
για την απόκτηση της Ελληνικής ιθαγένειας. 

16. Με τη Φ.40707/8388/8.8.1996 απόφαση του Υφυ¬ 
πουργού Εσωτερικών, Δημ. Διοίκησης και Αποκ/σης, 
έγινε δεκτή η από 1.6.1995 αίτηση πολιτογράφησης της 
ομογενούς αλλοδαπής ΚΟΣΜΙΔΟΥ ΣΙΜΟΝ του Ιωάννη 
που γεννήθηκε το έτος 1975 στη Ν. Αφρική για την από¬ 
κτηση της Ελληνικής ιθαγένειας. 

17. Με τη Φ. 40855/1901/8.8.1996 απόφαση του Υφυ¬ 
πουργού Εσωτερικών, Δημ. Δ/κησης και Αποκ/σης, έγινε 
δεκτή η από 12.9.94 αίτηση πολιτογράφησης της Ομογε¬ 
νούς αλλοδαπής ΧΡΙΣΤΟΦΙΔΟΥ θέμις του Χρυσοστόμου 
και της Χριστίνας, που γεν. στην Αμμόχωστο το έτος 1962, 
για την απόκτηση της Ελληνικής ιθαγένειας. 

18. Με τη Φ 41282/9311/8.8.1996 απόφαση του 
Υφυπουργού Εσωτερικών, Δημ. Διοίκησης και Αποκ/σης, 
έγινε δεκτή η από 6.12.1993 αίτηση πολιτογράφησης του 
ομογενούς αλλοδαπού ΣΤΑΝ1ΣΙΤΣ Γρηγορίου του Αλεξάν¬ 
δρου που γεννήθηκε το έτος 1965 στην Κων/πολη για την 
απόκτηση της Ελληνικής ιθαγένειας. 

19. Με τη Φ.42209/9416/8.8.1996 απόφαση του Υφυ¬ 
πουργού Εσωτερικών, Δημ. Διοίκησης και Αποκ/σης, 
έγινε δεκτή η από 20.12.94 αίτηση πολιτογράφησης του 
ομογενούς αλλοδαπού ΑΘΑΝΑΣΙΟΥ Κώστα του Ηρακλή 
και της Ελένης γεν. το έτος 1949 στην Πάφο Κύπρου για 
την απόκτηση της Ελληνικής ιθαγένειας. 

20. Με τη Φ.42842/7042/8.8.1996 απόφαση του Υφυ¬ 
πουργού Εσωτερικών, Δημ. Διοίκησης και Αποκ/σης, 
έγινε δεκτή η από 30.1.1995 αίτηση πολιτογράφησης των 
ομογενών αλλοδαπών ΚΑΡΗ Χριστάκη του Μιχαήλ και της 
συζύγου του Αρετής, για την απόκτηση της Ελληνικής ιθα¬ 
γένειας. 

21. με τη Φ.43311 /3953/3.8.1996 απόφαση του 
Υπουργείου Εσο>τερικών, Δημ. Διοίκησης και Αποκ/σης, 
έγινε δεκτή η από 1.2,95 αίτηση πολιτογράφησης του 
Ομογενούς αλλοδαπού ΚΟΝΤΟΖΗ Κώστα του Νίκου,γεν- 
νηθέντος στην Κύπρο το 1965 για την απόκτηση της Ελ¬ 
ληνικής ιθαγένειας. 

22. Με τη Φ. 43332/9423/8.8.1996 απόφαση του 
Υφυπουργού Εσωτερικών, Δημ. Διοίκησης και Απ/σης, 
έγινε δεκτή η από 10.2.1995 αίτηση πολιτογράφησης του 
ομογενούς αλλοδαπού Μαγιόγλου Βασίλη του Χρήστου 
που γεννήθηκε το έτος 1930 στην Κων/πολη, για την από¬ 
κτηση της Ελληνικής ιθαγένειας. 

23. Με τη Φ.43615/1365/8.8.1996 απόφαση του Υφυ¬ 
πουργού Εσωτερικών, Δημ. Διοίκησης και Απ/σης, έγινε 
δεκτή η από 13.3.95 αίτηση πολιτογράφησης του ομογε¬ 
νούς αλλοδαπού ΛΑΖΑΡΙΔΗ Ευαγγέλου του Σεραφείμ και 
της Αικατερίνης που γεννήθηκε στην Κων/πολη το έτος 
1943 για την απόκτηση της Ελληνικής ιθαγένειας. 

24. Με τη Φ.43671/5512/8.8.1996 απόφαση του 
Υπουργείου Εσωτερικών, Δημ. Διοίκησης και Αποκ/σης, 
έγινε δεκτή η από 24.2.1995 αίτηση πολιτογράφησης της 
ομογενούς αλλοδαπού ΑΝΤΩΝΟΠΟΥΛΟΥ Βασιλικής του 
Δημητρίου για την απόκτηση της Ελληνικής ιθαγένειας. 

25. Με τη Φ.44522/9256/8.8.1996 απόφαση του Υφυ- 

πουργού Εσωτερικών, Δημ. Διοίκησης και Αποκ/σης, 
έγινε δεκτή η από 9.5.95 αίτηση πολιτογράφησης της 
ομογενούς αλλοδαπής ΣΕΛΒΗ Γεωργίας του Αντωνίου και 
της Αδριανής που γεννήθηκε στην Κων/πολη το έτος 
1959 για την απόκτηση της Ελληνικής ιθαγένειας. 

Αθήνα, 8 Αυγούστου 1996 

ο ΥΦΥΠΟΥΡΓΟΙ 

Γ. ΜΩΡΑΪΤΗΣ 

-φ-- 

Αριθ. 278 44/Β.1005 (4) 

Καθορισμός αποδοχών του Προέδρου, των Αντιπροέδρων 

και των μελών του Διοικητικού Συμβουλίου της Επιτρο¬ 
πής Κεφαλαιαγοράς. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παρ. 6 του άρθρ. 18 του Ν. 2198/1994 «Αύξηση 
αποδοχών δημοσίων υπαλλήλων εν γένει, σύναψη δα¬ 
νείων υπό του Ελληνικού Δημοσίου και δημιουργία στην 
Τράπεζα της Ελλάδος Συστήματος Παρακολούθησης Συ¬ 
ναλλαγών επί Τίτλων με Λογιστική Μορφή (Άυλοι Τίτλοι) 
και άλλες διατάξεις» (ΦΕΚ 43/Α/22.3.1994). 

β) Του άρθρου 40, του Ν. 849/78 (ΦΕΚ 232Α/ 
22.12.78) «Περί παροχής κινήτρων δια την ενίσχυσιν πε¬ 
ριφερειακής και οικονομικής ανάπτυξης της Χώρας». 

γ) Του άρθρου 79 του Ν. 1969/91 «Εταιρείες Επενδύ¬ 
σεων Χαρτοφυλακίου, Αμοιβαία Κεφάλαια κ.λπ.» όπως 
ισχύει. 

δ) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα», το οποίο προστέθηκε με το άρθρο 
27 του Ν. 2081/1992. 

ε) Των άρθρων 9 και 10 του Ν. 2166/93 «Περί κινήτρων 
ανάπτυξης επιχειρήσεων κ.λπ.» (ΦΕΚ 

137/Α/24.8.1993). 

στ) Του Π.Δ. 138/93 «Περί Οργανισμού του Υπουργείου 
Εθνικής Οικονομίας» (ΦΕΚ 55Α/14.4.1993), 

2. Την αριθμ. 3211/Β/78/25.11.1994 (ΦΕΚ 69/Β/ 
3.2.1994) απόφαση του Υπουργ. Εθνικής Οικονομίας 
«περί διορισμού Διοικητικού Συμβουλίου της Επιτροπής 
Κεφαλαιαγοράς», αποφασίζουμε: 

1) Καθορίζουμε τις μηνιαίες αποδοχές του Προέδρου 
και των δύο Αντιπροέδρων του Διοικητικού Συμβουλίου 
της Επιτροπής Κεφαλαιαγοράς ως κατωτέρω: 

α. του Προέδρου του Διοικητικού Συμβουλίου στο ποσό 
του ενός εκατομμυρίου οκτακόσιων πενήντα χιλιάδων 
(1.850.000) δρχ. 

β. ενός εκάστου εκ των δύο Αντιπροέδρων στο ποσό 
του ενός εκατομμυρίου πεντακοσίων χιλιάδων 

(1.500.000) δρχ. 

2) Οι μηνιαίες αποδοχές των λοιπών τεσσάρων μελών 
του Διοικητικού Συμβουλίου της Επιτροπής Κεφαλαιαγο¬ 
ράς καθορίζονται στο ποσό των διοκοσίων είκοσι πέντε χι¬ 
λιάδων δραχμών (225.000) για κάθε μέλος. 

3) Τα μηνιαία έξοδα κινήσεως για τον Πρόεδρο και τους 
δύο Αντιπροέδρους καθορίζονται στο ποσό των εκατόν 
πενήντα χιλιάδων (150.000) δρχ. για τον καθένα. 


Απά τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του νομικού προσώ¬ 
που της Επιτροπής Κεφαλαιαγοράς ύψους 84.000.000 
δρχ. για κάθε οικονομικό έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Αυγούστου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΠΑΝΝΟΣ ΠΑΠΑΝΤΩΝΙΟΥ Α. ΠΑΠΑΔΟΠΟΥΛΟΣ 

-♦- 

Αριθ. ΔΜΕΟ/ε/Ο/907 (5) 

Καθορισμός τμημάτων οδών ως εθνικών ή επαρχιακών και 
χαρακτηρισμός κλάδων κόμβων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όρ¬ 
γανα». 

2. Το Π.Δ. 69/88 «Οργανισμός της Γεν. Γραμματείας 
Δημοσίων Έργων», όπως τροποποιήθηκε και ισχύει. 

3. Τις διατάξεις του Ν. 1418/84 «Δημόσια έργα και ρυθ¬ 
μίσεις συναφών θεμάτων» (ΦΕΚ 23Α) και ειδικότερα τις 
διατάξεις των παραγρ. 2 και 3 του άρθρου 25. 

4. Το Π.Δ. 347/93 (ΦΕΚ 146Α/93) «Λήψη μέτρων για 
την ασφάλεια της υπεραστικής συγκοινωνίας». 

5. Το Π.Δ. 401/93 (ΦΕΚ 146Α/93) «Τροποποίηση του 
Π.Δ. 143/89 που αφορά διατάξεις σχετικές με όρους και 
προϋποθέσεις εγκατάστασης και λειτουργίας αντλιών 
καυσίμων και κυκλοφοριακής σύνδεσης εγκαταστάσεων 
μετά των οδών» (ΦΕΚ 69Α/89). 

6. Την ανάγκη να διασαφηνισθεί όπου υπάρχει αμφιβο¬ 
λία, ο χαρακτηρισμός τμημάτων οδών ως εθνικών ή επαρ¬ 
χιακών λόγω χρησιμοποίησής τους ως κλάδων κυκλοφο¬ 
ρικών κόμβων και την ανάγκη εξασφάλισης κυκλοφορίας 
στους κόμβους επί των εθνικών και επαρχιακών οδών και 
σύνδεσης άλλων οδών προς αυτές, για να εφαρμόζονται 
αντίστοιχα οι σχετικές διατάξεις», αποφασίζουμε: 

1) Στην περίπτωση που το Εθνικό ή Επαρχιακό οδικό δί¬ 
κτυο διασταυρώνεται με άλλες οδούς, εκτός εγκεκριμέ¬ 
νου σχεδίου πόλης και εκτός ορίων οικισμών, και υπάρχει 
διαμορφωμένος κόμβος ή γενικά σύνδεση, τα μήκη των 
τμημάτων των οδών αυτών που νοούνται αντίστοιχα σαν 
εθνικές ή επαρχιακές οδοί, σύμφωνα με τις διατάξεις της 
παραγρ. 2 του άρθρου 25 του Ν. 1418/84, ορίζονται ως 
ακολούθως, με αρχή μέτρησης το σημείο τομής των αξό¬ 
νων των δύο οδών (θεωρητικό σε περίπτωση ανισόπεσης 
διασταύρωσης και πραγματικό σε περίπτωση ισόπεδης 
συνάντησης): 

Α. Διασταύρωση (συνάντηση) Εθνικής οδού Βασικού δι¬ 


κτύου: 

α. με Εθνικό οδό Δευτερεύοντος δικτύου 250 μ. 

β. με Εθνική οδό Τριτεύοντος δικτύου 250 μ. 

γ. με Επαρχιακή οδό Πρωτεύοντος δικτύου 250 μ. 

δ. με Επαρχιακή οδό Δευτερεύοντος δικτύου 150 μ. 

ε. με Δημοτική ή Κοινοτική οδό 100 μ. 

Β. Διασταύρωση (συνάντηση) Εθνικής οδού Δευτερεύο¬ 
ντος δικτύου: 

α. με Εθνική οδό Τριτεύοντος δικτύου 200 μ. 

β. με Επαρχιακή οδό Πρωτεύοντος δικτύου 200μ. 
δ. με Επαρχιακή οδό Δευτερεύοντος δικτύου 100 μ. 
ε. με Δημοτική ή Κοινοτική οδό 80 μ. 

Γ. Διασταύρωση (συνάντηση) Εθνικής οδού Τριετεύο- 
ντος δικτύου: 

α. με Επαρχιακή οδό Πρωτεύοντος δικτύου 150 μ. 
β. με Επαρχιακή οδό Δευτερεύοντος δικτύου ΙΟΟμ. 
γ. με Δημοτική ή Κοινοτική οδό 80 μ. 

Δ. Διασταύρωση (συνάντηση) Επαρχιακής οδού Πρω¬ 
τεύοντος δικτύου: 

α. με Επαρχιακή οδό Δευτερεύοντος δικτύου 100 μ. 
β. με Δημοτική ή Κοινοτική οδό 80 μ. 

Ε. Διασταύρωση (συνάντηση) Επαρχιακής οδού Δευτε¬ 
ρεύοντος δικτύου: 

α. με Δημοτική ή Κοινοτική οδό 50 μ. 

Κατ’ εξαίρεση η ελάχιστη απόσταση των κτιρίων από 
τους άξονες ή τα όρια των Δημοτικών ή Κοινοτικών οδών, 
όταν αυτές διασταυρώνονται με οδούς ανώτερης κατηγο¬ 
ρίας, ορίζεται σύμφωνα με το άρθρο 2 του Π.Δ. 347/93 
όπως κάθε φορά ισχύει και στο τμήμα που αντιστοιχεί στις 
παραπάνω καθοριζόμενες αποστάσεις. Η εξαίρεση αυτή 
δεν ισχύει για το δημοτικό ή κοινοτικό δίκτυο που έχει ανα¬ 
γνωριστεί ως κύριο με απόφαση Νομάρχη. 

2) Στην περίπτωση που το εθνικό ή επαρχιακό οδικό δί¬ 
κτυο διασταυρώνεται με άλλες οδούς, μέσα στα όρια οικι¬ 
σμών προϋφισταμένων του 1923, χωρίς εγκεκριμένο σχέ¬ 
διο πόλης, ή μέσα στα όρια οικισμών κάτω των 2.000 κα¬ 
τοίκων οριοθετημένων σύμφωνα με το από 24.4.85 Π.Δ. 
(ΦΕΚ 181 Δ/85), όπως ισχύει και υπάρχει διαμορφωμένος 
κόμβος ή γενικά σύνδεση, τα μήκη των τμημάτων των 
οδών αυτών, που νοούνται αντίστοιχα σαν εθνικές ή επαρ¬ 
χιακές οδοί, σύμφωνα με τις διατάξεις της παραγρ. 2 του 
άρθρου 25 του Ν. 1418/84, ορίζονται ως ακολούθως, με 
αρχή μέτρησης το σημείο τομής των αξόνων των δύο οδών 
(θεωρητικό σε περίπτωση ανισόπεδης διασταύρωσης και 
πραγματικό σε περίπτωση ισόπεδης): 

Α. Διασταύρωση (συνάντηση) Εθνικής οδού Βασικού δι¬ 


κτύου: 

α. με Εθνικό οδό Δευτερεύοντος δικτύου 150 μ. 

β. με Εθνική οδό Τριτεύοντος δικτύου 100 μ. 

γ. με Επαρχιακή οδό Πρωτεύοντος δικτύου 100 μ. 

δ. με Επαρχιακή οδό Δευτερεύοντος δικτύου 70 μ. 

ε. με Δημοτική ή Κοινοτική οδό 70 μ. 

Β. Διασταύρωση (συνάντηση) Εθνικής οδού Δευτερεύο¬ 
ντος δικτύου: 

α. με Εθνική οδό Τριτεύοντος δικτύου 100 μ. 

β. με Επαρχιακή οδό Πρωτεύοντος δικτύου 100 μ. 

γ. με Επαρχιακή οδό Δευτερεύοντος δικτύου 70 μ. 

δ. με Δημοτική ή Κοινοτική οδό 50 μ. 

Γ. Διασταύρωση (συνάντηση) Εθνικής οδού Τριτεύο- 
. ντος δικτύου: 

α. με Επαρχιακή οδό Πρωτεύοντος δικτύου 70 μ. 

β. με Επαρχιακή οδό Δευτερεύοντος δικτύου 50 μ. 

γ. με Δημοτική ή Κοινοτική οδό 50 μ. 

Δ. Διασταύρωση (συνάντηση) Επαρχιακής οδού Πρω¬ 
τεύοντος δικτύου: 

α. με Επαρχιακή οδό Δευτερεύοντος δικτύου 70 μ. 
β. με Δημοτική ή Κοινοτική οδό 50 μ. 

Ε. Διασταύρωση (συνάντηση) Επαρχιακής οδού Δευτε¬ 
ρεύοντος δικτύου: 

α. με Δημοτική ή Κοινοτική οδό 30 μ. 


Κατ' εξαίρεση η ελάχιστη απόσταση των κτιρίων από 


τους άξονες ή τα όρια των Δημοτικών ή Κοινοτικών οδών, 
όταν αυτές διασταυρώνονται με οδούς ανώτερης κατηγο¬ 
ρίας, ορίζεται σύμφωνα με τις ισχύουσες για την περιοχή 
πολεοδομικές διατάξεις και στα τμήματα που αντιστοιχούν 
στις παραπάνω καθοριζόμενες αποστάσεις. Η εξαίρεση 
αυτή δεν ισχύει για το δημοτικό ή κοινοτικό δίκτυο που 
έχει αναγνωριστεί ως κύριο με απόφαση Νομάρχη. 

3) Οι κοινόχρηστες αγροτικές οδοί ανήκουν κατά κυριό¬ 
τητα στο Δήμο ή την Κοινότητα μέσα στα διοικητικά όρια 
του οποίου ευρίσκονται και κατά συνέπεια καλύπτονται 
από τη ρύθμιση του άρθρου 25 παράγρ. 2 του Ν. 1418 και 
του Β.Δ. 465/70 όπως έχει τροποποιηθεί και ισχύει. 

4) Αν επί του εθνικού ή επαρχιακού οδικού δικτύου και 
εκτός εγκεκριμένου σχεδίου πόλης διαμορφώνονται ισό¬ 
πεδοι ή ανισόπεδοι κόμβοι, οι συνδετήριοι κλάδοι των κόμ¬ 
βων χαρακτηρίζονται ως τμήματα της οδού με την ανώ¬ 
τερη διαβάθμιση και με την αρίθμηση αυτής. 

Από τη δημοσίευση της απόφασης αυτής καταργείται η 
Α1/0/2/7/12.3.1985 (ΦΕΚ 154Β/85) απόφαση Υπουρ¬ 
γού. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 1996 

Ο ΥΠΟΥΡΓΟΣ 

Κ. ΛΑΛΙΩΤΗΣ 
-♦- 

Αριθ. 75351/804 (6) 

Συγκρότηση Επιτροπής Αναθεώρησης του Κώδικα Οδικής 

Κυκλοφορίας, βάσει του άρθρου 8 παρ. 9 του Ν. 

2366/95 (Α' 256). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 8 παρ. 9 του Ν. 2366/95 (Α’ 
256) «Ρύθμιση θεμάτων Οργανισμών και Υπηρεσιών του 
Υπουργείου Μεταφορών και Επικοινωνιών και άλλες δια¬ 
τάξεις». 

2. Το Ν. 1604/85 (Α' 81) «Για την κύρωση Συμβάσεων, 
Συμφωνιών και Πρωτοκόλλων που αφορούν την οδική κυ¬ 
κλοφορία, σήμανση και σηματοδότηση». 

3. Το Ν. 2094/92 (Α’ 182) «Κύρωση του Κώδικα Οδικής 
Κυκλοφορίας», όπως ισχύει σήμερα. 

4. Την 87/2.2.96 (Β’ 83) απόφαση του Πρωθυπουργού 
και του Υπουργού Μεταφορών και Επικοινωνιών, με την 
οποία εκχωρήθηκαν αρμοδιότητες στον Υφυπουργό Με¬ 
ταφορών και Επικοινωνιών Γεώργιο Δασκαλάκη. 

5. Το 2515/5/106α/29.4.1996 έγγραφο του Υπουρ¬ 
γείου Δημόσιας Τάξης. 

6. Το 2322/25.7.96 έγγραφο του Υπουργείου ΠΕ- 
ΧΩΔΕ. 

7. Το γεγονός ότι από την εφαρμογή αυτής της απόφα¬ 
σης δεν προκαλείται επιπλέον δαπάνη σε βάρος του Κρα¬ 
τικού Προϋπολογισμού, αποφασίζουμε: 

1) Συγκροτούμε την δια του άρθρου 8 παρ. 9 του Ν. 
2366/95 (Α’ 256) προβλεπόμενη Επιτροπή Αναθεώρησης 
του Κώδικα Οδικής Κυκλοφορίας, από τους: 

α. Σπύρο Φλογαΐτη, Καθηγητή Διοικητικού Δικαίου της 

Νομικής Σχολής του Πανεπιστημίου Αθηνών, ως Πρόεδρο 
και αναπληρωτή του την Γλυκερία Σιούτη, αναπληρώτρια 
Καθηγήτρια Διοικητικού Δικαίου του Πανεπιστημίου Αθη¬ 
νών. 

β. Ιωάννη Μπερτσιμά, Μηχ/λόγο-Μηχανικό Προϊστά¬ 
μενο της Δ/νσης Οδικής Κυκλοφορίας του Υπουργείου 
Μεταφορών και Επικοινωνιών και αναπληρωτή του τον 
Ηλία Αργυριάδη, Πολιτικό Μηχανικό, Πρ/νο του Τμήματος 
Οδικής Κυκλοφορίας και Περιβάλλοντος της ίδιας Δ/ 
νσης. 

γ. Σπύρο Μαριδάκη, Πολ. Μηχ/κό, Προϊστάμενο του 
Τμήματος Μελετών Κυκλοφορίας και Τεχνικής Υποστήρι¬ 
ξης Αττικής της Δ.Μ.Ε.Ο. της Γενικής Γραμματείας Δημ. 
Έργων του ΥΠΕΧΩΔΕ, με αναπληρωτή του τον Κωνστα¬ 
ντίνο Σκιαδόπουλο, Πολ. Μηχ/κό, Πρ/νο του Τμήματος 
Σηματοδότησης και Οδικής Ασφάλειας της ίδιας Υπηρε¬ 
σίας. 

δ. Βασίλειο Χαρτουμπέκη, Αστυν. Υποδιευθυντή του 
Υπουργείου Δημόσιας Τάξης και αναπληρωτή του τον 
Αθανάσιο Τσιούμα, Αστυνόμο Α\ 

ε. Ιωάννη Τσούφη, Μηχ/γο-Μηχανικό, υπάλληλο του 
ΟΑΣΑ και Σύμβουλο του Υφυπουργού Μετ.-Επικοινωνιών 
και αναπληρωτή του το Νικόλαο Κωστόπουλο, Πολιτικό 
Μηχανικό, υπάλληλο του ΟΑΣΑ αποσπασμένο στο Υ.Μ.Ε. 

στ. Δημήτριο Καλυβιώτη, Μηχ/λόγο-Ηλ/γο, Προϊστά¬ 
μενο της Δ/νσης Τ.Ε.Ο. του ΥΜΕ και αναπληρωτή του τον 
Νισσήμ Μπενμαγιώρ, Μηχ/λόγο-Ηλ/γο, υπάλληλο του 
Υ.Μ.Ε. 

ζ. Παναγιώτη Ματθαίου, Δικηγόρο, Διδάκτορα του Πα¬ 
νεπιστημίου Παρισίων και αναπληρωτή του τον Αθανάσιο 
Τσεβά, Δικηγόρο, Διδάκτορα του Πανεπιστημίου του Μο¬ 
νάχου. 

η. Αντώνιο Κόλλια, Δημοσιογράφο και αναπληρωτή του 
τον Ηλία Χρηστέα, Δημοσιογράφο. 

θ. Ιωάννη Γκόλια, Συγκοινωνιολόγο, Αναπληρωτή Καθη¬ 
γητή Ε.Μ.Π. και αναπληρωτή του τον Αθανάσιο Βλαστό, 
Συγκοινωνιολόγο, Επίκουρο Καθηγητή Ε.Μ.Π. 

Ως γραμματέας της Επιτροπής ορίζεται η Πηνελόπη 
Ζερμπίνου, Πολιτικός Επιστήμων, υπάλληλος της Διεύ¬ 
θυνσης Οδικής Κυκλοφορίας του Υπουργείου Μεταφο¬ 
ρών και Επικοινωνιών και αναπληρώτρια η Μαρία Υφαντή, 
Οικονομικός Επιστήμων, υπάλληλος του ίδιου Υπουρ¬ 
γείου. 

2) Κατά την Αναθεώρηση του Κώδικα Οδικής Κυκλοφο¬ 
ρίας από την Επιτροπή, πρέπει: 

α) Να τηρηθούν πιστά τα υπό των διατάξεων του άρθρου 
8 παρ. 9 του Ν. 2366/95 οριζόμενα. 

β) Να ληφθούν υπόψη οι διατάξεις του Ν. 1604/86 
«Περί κυρώσεως Συμβάσεων, Συμφωνιών και Πρωτοκόλ¬ 
λων που αφορούν την Οδική Κυκλοφορία, Σήμανση και 
Σηματοδότηση». 

γ) Να ληφθεί μέριμνα, ώστε να αναφερθούν σε ιδιαίτερο 
άρθρο όλες οι διατάξεις του αναθεωρημένου Κώδικα που 
τυχόν καταργήθηκαν και να συνταχθεί και σχετικός πίνα¬ 
κας που να περιλαμβάνει τα κείμενα αυτών των διατά¬ 
ξεων. 

δ) Να διατυπωθεί πλήρης αιτιολογική έκθεση στην 
οποία να επισημαίνονται και οι διαφορές μεταξύ του ισχύ- 
οντος Κώδικα και του αναθεωρηθέντος. 

3) Αναφορικά με την οργάνωση της λειτουργίας και τις 
εργασίες της Επιτροπής ορίζονται τα παρακάτω: 


α) Η Επιτροπή συνεδριάζει εν απαρτία, όπως ο νόμος 
ορίζει. 

β) Κατά την απουσία του Προέδρου της και του Αναπλη¬ 
ρωτή του, προεδρεύει στην Επιτροπή ο ανώτερος των με¬ 
λών της που έχει την ιδιότητα του δη μοσίου υπαλλήλου και 
επί ισοβάθμων, αυτός που υπηρετεί στο Υπουργείο Μετ/ 
ρών - Επ/νιών. 

γ) Η συμμετοχή αναπληρωματικού μέλους στην Επι¬ 
τροπή επιτρέπεται όταν απουσιάζει το τακτικό μέλος. 

δ) Ο Πρόεδρος της Επιτροπής μπορεί να κατανέμει το 
έργο της μεταξύ των μελών της και να ορίζει εισηγητές για 
τη διερεύνηση επί μέρους θεμάτων και σύνταξη σχεδίων 
διατάξεων που τελικά διατυπώνονται από την Επιτροπή. 

ε) Σε περίπτωση διαφοράς απόψεων σε κάποιο θέμα, επι¬ 
κρατεί η άποψη που εκφράζεται από την πλειοψηφία. 

στ) Ο Γραμματέας τηρεί τα πρακτικά των συνεδριάσεων 
της Επιτροπής και μεριμνά για την γραμματειακή εξυπη¬ 
ρέτησή της. 

ζ) Ο Πρόεδρος της Επιτροπής ενημερώνει κάθε δεκα¬ 
πενθήμερο για την πορεία των εργασιών της. 

4) Το έργο της Επιτροπής πρέπει να ολοκληρωθεί μέσα 
σε διάστημα τεσσάρων (4) μηνών από τη δημοσίευση αυ¬ 
τής της απόφασης στην Εφημερίδα της Κυβέρνησης. 

Η προθεσμία αυτή μπορεί να παραταθεί εφάπαξ ή τμη¬ 
ματικά με νεώτερη απόφασή μας. 

Μετά το πέρας της προθεσμίας να υποβληθεί σε μας 
πλήρες σχέδιο του αναθεωρημένου Κώδικα με τη σχετική 
αιτιολογική έκθεση, σε δέκα (10) αντίγραφα, από τα οποία 
το ένα (1) θα είναι υπογεγραμμένο από τον Πρόεδρο, τα 
μέλη και το Γραμματέα της Επιτροπής. 

5) Στον Πρόεδρο, τα Μέλη και την Γ ραμματέα της Επι¬ 
τροπής, καθώς και στους αναπληρωτές τους, καταβάλλε¬ 
ται, μετά την περαίωση και παράδοση του έργου της, εφά¬ 
παξ αποζημίωση που βαρύνει τον ειδικό λογαριασμό 
451077 του Ν.Δ/τος 638/70 (173 Α’), το ύψος της οποίας 
καθορίζεται στο ποσό του ενός εκατομμυρίου 
(1.000.000) δραχμών για τον Πρόεδρο και στο ποσό των 
οκτακόσιων χιλιάδων (800.000) δραχμών για τα μέλη και 
τη Γραμματέα. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 14 Αυγούστου 1996 

Ο ΥΠΟΥΡΓΟΣ 

ΧΑΡ. ΚΑΣΤΑΝΙΔΗΣ 
-+- 

Αριθ- 8841 (7) 

Σύσταση Δημοτικής επιχείρησης με την επωνυμία «Δημο¬ 
τικό Κέντρο Επαγγελματικής Κατάρτισης Λαυρίου» στο 
Δήμο Λαυρεωτικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 277, 284, 287, 289, 291 
και 304 του Π.Δ. 410/95 Κ.Δ. & Κ (ΦΕΚ 231 τ.Α’). 

2. Την αριθ. 25027/9.4.84 απόφαση του Υπουργού 
Εσωτερικών που δημοσιεύθηκε στο 244/19.4.84 ΦΕΚ 
τ.Β'. 

3. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92 σχετικά με 
την υποχρέση αναγραφής κάλυψης δαπάνης που συνεπά- 

γεται η έκδοση κάθε κανονιστικής πράξης. 

4. Την 60/95 απόφαση του Δ.Σ. Λαυρίου. 

5. Την 26/32/5.6.96 απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης που δημο- 
σιεϋθηκε στο ΦΕΚ 109/τ.Γ*/6.6.96. 

6. Τα 982, 956/16.5.96 έγγραφο του Γενικού Γραμμα- 
τέα της Περιφέρειας Αττικής, αποφασίζουμε: 

1. Σύσταση Επωνυμία: Συνιστάται στο Δήμο Λαυρεωτι- 
κής επιχείρηση με την επωνυμία «Δημοτικό Κέντρο Επαγ¬ 
γελματικής Κατάρτισης Λαυρίου» ως Αστική Εταιρεία μη 
κερδοσκοπικού σκοπού, η οποία διέπεται από τις διατά¬ 
ξεις των άρθρων 277, 284, 287, 289, 291 και 304 του 
Π.Δ. 410/95, του άρθρου 784 του Αστικού Κώδικα καθώς 
επίσης και τις 115372/94 και 115373/94 αποφάσεις του 
Υπουργείου Εργασίας. 

2. Σκοπός της Επιχείρησης: Αποκλειστικός σκοπός της 
εταιρείας είναι η υλοποίηση προγραμμάτων επαγγελματι¬ 
κής κατάρτισης ή και συναφείς προς το αντικείμενο αυτό 
δραστηριότητες (έρευνες, μελέτες). 

Η εταιρεία δεν έχει κερδοσκοπικό σκοπό ή χαρακτήρα. 
Για την επίτευξη του σκοπού της η εταιρεία αναλαμβάνει 
την εκπόνηση ερευνητικών προγραμμάτων, μελετών προ¬ 
γραμμάτων δράσης, σεμιναρίων, συνεδρίων, εκδόσεων 
και γενικά οποιαδήποτε δράση ή ενέργεια που σχετίζεται 
με την υλοποίηση προγραμμάτων επαγγελματικής κατάρ¬ 
τισης. 

Η εταιρεία θα επιδιώξει τη συνεργασία και με άλλα πρό¬ 
σωπα δημοσίου ή ιδιωτικού δικαίου, με την Ευρωπαϊκή 
Ένωση, με διεθνείς Οργανισμούς, με υπηρεσίες του Δη¬ 
μοσίου και της Τοπικής Αυτοδιοίκησης, με άλλους οργανι¬ 
σμούς, φορείς και πρόσωπα για την καλύτερη επίτευξη 
του σκοπού της. 

Διοίκηση: Η Γενική Συνέλευση της είναι το κυριότερο 
όργανο της εταιρείας στην οποία μετέχουν ισότιμα όλα τα 
μέλη. Συγκαλείται τακτικά μία φορά το μήνα και έκτακτα 
όταν το ζητήσει ο Διαχειριστής ή το 1 /2 των μελών της εγ- 
γράφως. Ενδεικτικά η Γ ενική Συνέλευση κατανέμει αρμο¬ 
διότητες και υπευθυνότητες στα μέλη, εγκρίνει τις πρά¬ 
ξεις διαχείρισης, τους ετήσιους ισολογισμούς και απολογι¬ 
σμούς της εταιρείας, εγκρίνει την εγγραφή νέων μελών ή 
την διαγραφή τους, τροποποιεί και συμπληρώνει το κατα¬ 
στατικό και τον εσωτερικό κανονισμό της εταιρείας, απο¬ 
φασίζει για παράταση της διάρκειας ή για τη λύση της εται¬ 
ρείας και διάθεση της περιουσίας της σε περίπτωση λύ¬ 
σης της. 

Η Συνέλευση θεωρείται ότι βρίσκεται σε απαρτία εφό¬ 
σον παρίστανται τα 2/3 των μελών. 

Είσοδος νέων μελών: Επιτρέπεται η είσοδος νέων με¬ 
λών στην εταιρεία με τον όρο της ανεπιφύλακτης αποδο¬ 
χής του καταστατικού και τον τυχόν υπάρχοντα κανονισμό 
Εσωτερικής Λειτουργίας και με απόφαση της Γ ενικής Συ¬ 
νέλευσης που λαμβάνεται με πλειοψηφία. Η σχετική από¬ 
φαση αποτελεί τροποποίηση του παρόντος καταστατικού 
και πρέπει να δημοσιεύεται στο Πρωτοδικείο Αθηνών. 

Απαγορεύεται η μεταβίβαση εταιρικής μερίδας σε τρί¬ 
τους, έστω και εταίρους, για οποιαδήποτε αιτία χωρίς τη 
σύμφωνη γνώμη των λοιπών εταίρων. 

Η ιδιότητα του μέλους παύει με το θάνατό του ή με γρα¬ 
πτή παραίτησή του ή με τη διαγραφή του. Η διαγραφή μέ¬ 
λους γίνεται με απόφαση της Γενικής Συνέλευσης που 
λαμβάνεται με παμψηφία των υπολοίπων μελών της, για 
ενέργειες του μέλους στρεφόμενες εναντίον του σκοπού 


και του έργου της εταιρείας. Η παραίτηση ή διαγραφή 
αποτελεί τροποποίηση του παρόντος καταστατικού που 
δημοσιεύεται στο Πρωτοδικείο Αθηνών και η εταιρεία συ¬ 
νεχίζεται μεταξύ των υπολοίπων. 

Διαχειριστής: Διαχειριστής της εταιρείας ορίζεται ο εκά- 
στοτε Πρόεδρος της Διοικητικής Επιχείρησης του Δήμου 
Λαυρίου. 

Ο Διαχειριστής είναι ο εκπρόσωπος και Διευθυντής της 
εταιρείας. Δηλαδή ενδεικτικά εκπροσωπεί την εταιρεία 
ενώπιον οποιοσδήποτε Διοικητικής ή άλλης Αρχής και στις 
συναλλαγές της με τα ίδια πρόσωπα φυσικά ή νομικά, κα¬ 
θώς και ενώπιον όλων των Δικαστηρίων κάθε βαθμού και 
δικαιοδοσίας, δεσμεύει την εταιρεία με την υπογραφή 
του, προσλαμβάνει, απολύει το τυχόν αναγκαίο προσω¬ 
πικό, συγκαλεί και διευθύνει τις συνεδριάσεις των Γ ενικών 
Συνελεύσεων και γενικά ενεργεί όλες τις πράξεις που εί¬ 
ναι απαραίτητες για τη λειτουργία της εταιρείας. Μπορεί 
επίσης να εξουσιοδοτεί με ιδιωτικό έγγραφο ένα ή περισ¬ 
σότερα πρόσωπα της εταιρείας για διάφορες διαχειριστι¬ 
κές ενέργειες. 

Διάρκεια: Η διάρκεια της εταιρείας ορίζεται για πέντε 
(5) χρόνια, αρχίζει από 2.5.96 και λήγει στις 2.5.2001. 
Μετά την παρέλευση του χρόνου αυτού η εταιρεία θεω¬ 
ρείται παραταθείσα για μια ακόμη πενταετία, εφόσον δεν 
αποφασισθεί άλλως από την Γενική Συνέλευση. 

Το ίδιο ισχύει και μετά την πάροδο της δεύτερης πεντα¬ 
ετίας και ούτω καθεξής. 

Έδρα: Έδρα της εταιρείας είναι ο Δήμος Λαυρίου και το 
κατάστημάτης θα στεγαστεί στην οδό Αγίας Παρασκευής 
1. Η εταιρεία μπορεί να μετακινά τις εκπαιδευτικές της 
δομές σε περιοχές εκτός της γεωγραφικής περιφέρειας 
της έδρας της που δεν διαθέτουν πάγιες εκπαιδευτικές 
δομές και υπάρχει ανάγκη για υλοποίηση ενεργειών επαγ¬ 
γελματικής κατάρτισης. 

Πόροι της απιχείρησης: Οι πόροι και η περιουσία της 
εταιρείας σχηματίζονται από τις εισφορές των μελών, 
έκτακτες εισφορές και προσφορές, έκτακτες ενισχύσεις, 
τυχόν επιχορηγήσεις του κράτους, Τοπικής Αυτοδιοίκη¬ 
σης (Δήμων και Κοινοτήτων) Οργανισμών ή άλλων προσώ¬ 
πων ή νομικών, από επιχορηγήσεις της Ευρωπαϊκής Ένω¬ 
σης ή άλλων διεθνών οργανισμών, δωρεές, κληρονομιές 
και κληροδοτήματα πάσης φύσεως, καθώς επίσης και πε¬ 
ριουσιακά στοιχεία και δικαιώματα που αποκτά κατά τη 
λειτουργία της, αμοιβές από προσφερόμενες υπηρεσίες 
σε δημόσιους, ιδιωτικούς και κοινωνικούς φορείς και από 
κάθε άλλη πηγή. 

Κάθε τμήμα που δεν προ βλέπεται από το καταστατικό, 
θα ρυθμίζεται σύμφωνα με τις διατάξεις των άρθρων 741, 
784 του Αστικού Κώδικα και του Εισαγωγικού Νόμου. 

Ακροτελεύτια διάταξη 

Από τις διατάξεις αυτών των αποφάσεων προκαλείται 
δαπάνη σε βάρος του προϋπολογισμού του Δήμου Λαυρε- 
ωτικής και της Δημόσιας Επιχείρησης Ραδιοφωνίας Ενη- 
μέρωδσης Λαυρίου ποσού 25.000.000 δρχ. για το έτος 
1996 και μόνο γι' αυτό. Το ανωτέρω ποσό συνεισέφεραν 
ισόποσα τα δύο ανωτέρω ιδρυτικά [ΐ£λη της εταιρείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλήνη, 16 Αυγούστου 1996 

Με εντολή Γεν. Γραμ. Περιφ. Αττικής 
Ο Προϊστάμενος 
ΒΑΣΙΛΕΙΟΣ ΚΕΠΕΝΟΣ 

-φ- 

Αριθ. 112191 (8) 

Ίδρυση Κέντρου Τεχνικής - Επαγγελματικής Κατάρτισης 
(ΚΕΤΕΚ) στην πόλη της Φλώρινας. 

Ο Α' ΑΝΤΙΠΡΟΕΔΡΟΣ ΤΟΥ 

ΟΡΓΑΝΙΣΜΟΥ ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του Ο.Α.Ε.Δ». 

2. Τις διατάξεις του Β.Δ. 405/71 «Περί Οργανώσεως, 
συγκροτήσεως και λειτουργίας των Υπηρεσιών του 
Ο.Α.Ε.Δ». 

3. Τις διατάξεις του Ν. 709/77 «Περί καθιερώσεως κι¬ 
νήτρων Επαγγελματικής Κατάρτισης Εργατικού Δυναμι¬ 
κού κ.λ.π.». 

4. Την 122951 /21.12.95 απόφαση του Δ/τή του ΟΑΕΔ 
για την εκχώρηση αρμοδιοτήτων. 

5. Την εισήγηση της υπηρεσίας, αποφασίζουμε: 

Άρθρο 1 

Ιδρύουμε Κέντρο Τεχνικής - Επαγγελματικής Κατάρτι¬ 
σης (ΚΕΤΕΚ) με την επωνυμία ΚΕΤΕΚ ΦΛΩΡΙΝΑΣ. Στο 
ιδρυόμενο ΚΕΤΕΚ εντάσσονται η ήδη λειτουργούσα 
Σχολή Μαθητείας Φλώρινας και το Κέντρο Επαγγελματι¬ 
κής Κατάρτισης (ΚΕΚ) ΟΑΕΔ Φλώρινας. 

Άρθρο 2 

Σκοπός του ιδρυόμενου Κέντρου Τεχνικής - Επαγγελ¬ 
ματικής Κατάρτισης (ΚΕΤΕΚ) Φλώρινας είναι η Επαγγελ¬ 
ματική Εκπαίδευση - Κατάρτιση του Εργατικού Δυναμικού 
της ερύτερης περιοχής του Ν. Φλώρινας, τόσο με το σύ¬ 
στημα της Μαθητείας, όσο και αυτό της Συνεχιζόμενης 
Επαγγελματικής Κατάρτισης. 

Ειδικότερα: Με το σύστημα της Μαθητείας θα λειτουρ¬ 
γούν οι ειδικότητες 1) Ηλεκτροτεχνίτη 2) Μηχανοτεχνίτη 
3) Μηχ/τη Αυτοκινήτων 4) Συγκολ. και μεταλλικών Κατα¬ 
σκευών, όπως επίσης και όποιες κρίνονται αναγκαίες σύμ¬ 
φωνα με την 40190/29.7.83 απόφαση των Υπουργών 
Εθνικής Παιδείας και θρησκευμάτων και Εργασίας. 

Με το σύστημα της Συνεχιζόμενης Επαγγελματικής Κα¬ 
τάρτισης θα λειτουργούν κατά περίπτωση όλες οι ειδικό¬ 
τητες οι οποίες αναφέρονται στην 1942/42/21.11.95 
απόφαση του Δ.Σ. του ΟΑΕΔ. 

Άρθρο 3 

Τα προσόντα των υποψηφείων για Εκπαίδευση - Κα¬ 
τάρτιση και η διάρκεια της Εκπαίδευσης - Κατάρτισης κα¬ 
θορίζεται κατά ειδικότητα και κατά κατηγορία εκπαιδευο- 
μένων με βάση τις ισχύουσες εκάστοτε ειδικές διατά¬ 
ξεις. 

Άρθρο 4 

Τα της εσωτερικής διάρθρωσης και λειτουργείας της 
ιδρυόμενης εκαπαιδευτικής μονάδας θα ρυθμίζονται από 


τις ισχύουσες κανονιστικές διατάξεις των εκπαιδευτικών 
μονάδων του Οργανισμού Μαθητείας και Συνεχιζόμενης 
Επαγγελματικής Κατάρτισης μέχρι ότου εκδοθεί ο ειδικός 
κανονισμός των κέντρων Τεχνικής Επαγγελματικής Κα¬ 
τάρτισης. 

Άρθρο 5 

1. Από τις διατάξεις της απόφασης αυτής προκαλεΐται 
δαπάνη σε βάρος του προϋπολογισμού του Νομικού Προ¬ 
σώπου ΟΑΕΔ ύψους 30.000.000 δρχ. για το οικονομικό 
έτος 1996 και 70.000.000 δρχ. για τα επόμενα οικονομικά 
έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Νομικού Προσώπου ΟΑΕΔ ύψους 
30.000.000 δρχ. για το έτος 1996 με τα στοιχεία Κ.Α. 
414, 521/α, 521/β, 535α, 211, 841, 832, 842, 845. 

Κάθε άλλη λεπτομέρεια αναγκαία για την εκτέλεση της 
παρούσας ρυθμίζεται με απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλήνη, 19 Αυγούστου 1996 

Ο Α' Αντιπρόεδρος 
Γ. ΛΑΝΤΖΟΥΡΑΚΗΣ 

-♦- 

Αριθ. 112099 (9) 

Ίδρυση τμημάτων του τομέα συνεχιζόμενης επαγ/κής κα¬ 
τάρτισης στις εκπαιδευτικές μονάδες του ΟΑΕΔ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του ΟΑΕΔ». 

2. Τις διατάξεις του Β.Δ. 405/71 «Περί Οργανώσεως, 
συγκροτήσεως και λειτουργίας των Υπηρεσιών του 
ΟΑΕΔ». 

3. Τις διατάξεις του Ν. 709/77 «Περί καθιερώσεως κι¬ 
νήτρων Επαγ/κής κατάρτισης Εργατικού Δυναμικού 
κ.λπ.». 

4. Τις 115372/11.11.94 και 115373/11.11.94 αποφά¬ 
σεις του Υπουργού Εργασίας «Σύστασημα διαχείρισης και 
παρακολούθησης ενεργειών συνεχιζόμενης επαγ/κής κα¬ 
τάρτισης». 

5. Την 122951/21.12.95 απόφαση του Δ/ντή του 
ΟΑΕΔ για την εκχώρηση αρμοδιοτήτων του. 

6. Την εισήγηση της Υπηρεσίας, αποφασίζουμε: 

Άρθρο 1 

Ιδρύουμε σε όλες τις εκπαιδευτικές μονάδες του Οργα¬ 
νισμού τμήματα Συνεχιζόμενης Επαγ/κής Κατάρτισης 
διάρκειας μέχρι 600 ωρών στις ειδικότητες: 1) «Τεχνίτες 
μονώσεων», 2) «Εμψυχωτές τουρισμού», 3) «Εξειδίκευση 
στις Κοινοτικές πρωτοβουλίες». 

Άρθρο 2 

Σκοπός των ιδρυομένων τμημάτων είναι η επαγ/κή κα¬ 
τάρτιση του εργατικού δυναμικού με το σύστημα της Συ¬ 
νεχιζόμενης Επαγ/κής Κατάρτισης στις προαναφερόμε- 
νες ειδικότητες. 

Άρθρο 3 

Τα προσόντα των υποψήφιων για εκπαίδευση- 
κατάρτιση και η διάρκεια της εκπαίδευσης-κατάρτισης 
καθορίζονται με βάση τις ισχύουοες διατάξεις. 

Άρθρο 4 

Η λειτουργία των ιδρυόμενων τμημάτων καθορίζεται με 
τον κανονισμό λειτουργίας εκπαιδευτικών μονάδων Σ.Ε.Κ. 
(ΤΕΚ). 

Άρθρο 5 

1) Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του ΟΑΕΔ ύψους 
100.000.000 δρχ. περίπου για το έτος 1996 και 


200.000.000 δρχ. περίπου για τα επόμενα οικονομικά 
έτη. 

2) Για την ανωτέρω δαπάνη έχει εγγράφει πίστωση στον 
προϋπολογισμό του Νομικού Προσώπου ΟΑΕΔ έτους 
1996 ποσού ύψους 100.000.000 δρχ. στους Κ.Α. 
414,521 /α.521/β/535α. 

Κάθε άλλη λεπτομέρεια αναγκαία για την εκτέλεση της 
παρούσας ρυθμίζεται με απόφασή μας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 18 Ιουλίου 1996 
Ο Αντιπρόεδρος 
Γ. ΔΑΝΤΖΟΥΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






